ΑΠΟΦΑΣΕΙΣ
Αριθμ. οικ. 17487
Έγκριση της υπ’ αρ. 1/2025 απόφασης του Δημοτικού Συμβουλίου Σερβίων αναφορικά με την
λήψη προσωρινών μέτρων ρύθμισης οδικής κυκλοφορίας επί δημοτικών οδών της πόλης των
Σερβίων κατά τη διάρκεια εκτέλεσης εργασιών
του έργου «Αντικατάσταση οδοστρώματος των
οδών 117 Εθνομαρτύρων και Κωνσταντίνου Κάρπου στα Σέρβια», σύμφωνα με την παρ. 1 του άρ-
θρου 52 του Κώδικα Οδικής Κυκλοφορίας (ΚΟΚ).
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τον Κώδικα Οδικής Κυκλοφορίας (ν. 2696/1999,
Α’ 57) και ειδικότερα την παρ. 2 του άρθρου 10 και το
άρθρο 52 αυτού, όπως τροποποιήθηκε με το άρθρου 60
του ν. 5003/2022 (Α’ 230).
2. Την παρ. 6 του άρθρου 6 του ν. 2503/1997 (Α’ 107)
«Διοίκηση, οργάνωση στελέχωση της Περιφέρειας, ρύθμιση θεμάτων για την Τοπική Αυτοδιοίκηση και άλλες
διατάξεις» .
3. Τον ν. 2647/1998 «Μεταβίβαση αρμοδιοτήτων στις
Περιφέρειες και την Αυτοδιοίκηση και άλλες διατάξεις»
(Α’ 237).
4. Τον ν. 3852/2010 «Νέα αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87) και ειδικότερα τα άρθρα 6 και 280
αυτού.
5. Τα άρθρα 28 και 28α του ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας
και Ηλεκτρονική Διακυβέρνηση» (Α’ 47), όπως αντικαταστάθηκαν από τα άρθρα 63 και 66 του ν. 4954/2022
(Α’ 136).
6. Το άρθρο 24 του ν. 4368/2016 «Μέτρα για την επιτάχυνση του κυβερνητικού έργου και άλλες διατάξεις»
(Α’ 21).
7. Το άρθρο 94 του ν. 4685/2020 «Εκσυγχρονισμός
περιβαλλοντικής νομοθεσίας, ενσωμάτωση στην ελληνική νομοθεσία των Οδηγιών 2018/844 και 2019/692
του Ευρωπαϊκού Κοινοβουλίου και του Συμβουλίου και
λοιπές διατάξεις» (Α’ 92).
8. Τον ν. 4954/2022 «Συμπληρωματικά μέτρα για την
εφαρμογή του Κανονισμού (ΕΕ) 2019/788 του Ευρωπαϊκού Κοινοβουλίου και του Συμβουλίου σχετικά με την
Ευρωπαϊκή Πρωτοβουλία Πολιτών και του Εκτελεστικού
Κανονισμού (ΕΕ) 2019/1799 της Επιτροπής για τη θέσπιση τεχνικών προδιαγραφών για τα επιμέρους επιγραμμι-
κά συστήματα συγκέντρωσης - Διατάξεις σχετικές με την
εκλογική διαδικασία και τον έλεγχο εσόδων και δαπανών
κομμάτων, συνασπισμών και υποψηφίων βουλευτών και
αιρετών - Λοιπές επείγουσες διατάξεις» (Α’ 136) και ειδικότερα τα άρθρα 63 έως 67 αυτού.
9. Το άρθρο 60 του ν. 5027/2023 «Σύστημα Καινοτομίας στον δημόσιο τομέα - Ρυθμίσεις Γενικής Γραμματείας
Ανθρωπίνου Δυναμικού Δημοσίου Τομέα - Ρυθμίσεις για
τη λειτουργία των Ο.Τ.Α. α’ και β’ βαθμού και των αποκεντρωμένων διοικήσεων και για την ευζωία των ζώων
συντροφιάς - Λοιπές επείγουσες ρυθμίσεις του Υπουργείου Εσωτερικών και άλλες διατάξεις» (Α’ 48).
10. Το π.δ. 141/2010 «Οργανισμός της Αποκεντρωμένης Διοίκησης Ηπείρου και Δυτικής Μακεδονίας» (Α’ 234).
11. Την υπό στοιχεία ΔΜΕΟ/ε/οικ./720/13.11.1992
εγκύκλιο του Υπουργείου Περιβάλλοντος, Χωροταξίας
και Δημοσίων Έργων «Τεχνικές Οδηγίες Κατακόρυφης
Σήμανσης τυπικού οδικού δικτύου» (Εγκ. 3/92).
12. Την υπό στοιχεία ΔΙΠΑΔ/οικ./502/2003 υπουργική
απόφαση «Έγκριση Τεχνικής προδιαγραφής σήμανσης
εκτελούμενων οδικών έργων εντός και εκτός κατοικημένων περιοχών ως ελάχιστα όρια» (Β’ 946).
13. Την υπό στοιχεία ΔΜΕΟ/Ο/613/2011 υπουργική
απόφαση «Έγκριση Προδιαγραφών και οδηγιών σήμανσης εκτελούμενων έργων (ΟΜΟΕ-ΣΕΕΟ)» (Β’ 905).
14. Την υπ’ αρ. 6952/2011 υπουργική απόφαση «Υποχρεώσεις και μέτρα για την ασφαλή διέλευση των πεζών
κατά την εκτέλεση εργασιών σε κοινόχρηστους χώρους
πόλεων και οικισμών που προορίζονται για την κυκλοφορία πεζών» (Β 420).
15. Το υπ’ αρ. 15109/13.5.2013 έγγραφο της Διεύθυνσης Οργάνωσης και λειτουργίας ΟΤΑ του Υπουργείου
Εσωτερικών.
16. Την υπ’ αρ. οικ.35082/1652/05.06.2014 απόφαση
της Γενικής Γραμματέως Αποκεντρωμένης Διοίκησης
Ηπείρου - Δυτικής Μακεδονίας «Άσκησης αρμοδιότητας
έγκρισης αποφάσεων των ΟΤΑ που αφορούν μέτρα ρύθμισης οδικής κυκλοφορίας σύμφωνα με τα άρθρα 52 και
52Α του ν. 2696/1999, όπως τροποποιήθηκε και ισχύει».
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
30 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2054
30.04.2025 18:17:24
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2054/30.04.2025
17. Την υπό στοιχεία ΔΟΥ/οικ/220/15.01.2015 εγκύκλιο
του Υπουργείου Υποδομών Μεταφορών και Δικτύων
«Μέτρα ρύθμισης κυκλοφορίας για την εκτέλεση έργων
στο οδικό δίκτυο της χώρας. Εφαρμογή των διατάξεων
του άρθρου 52 του ν. 2696/1999 (ΚΟΚ), όπως τροποποιήθηκε με το άρθρο 48 του ν. 4313/2014».
18. Την υπ’ αρ. οικ.19783/269/14.04.2015 απόφαση του
Γενικού Γραμματέα Αποκεντρωμένης Διοίκησης Ηπείρου - Δυτικής Μακεδονίας «Τροποποίηση - Συμπλήρωση
της υπ’ αρ. 35082/1652/05.06.2014 απόφασης Γενικής
Γραμματέως περί άσκησης αρμοδιότητας έγκρισης αποφάσεων των ΟΤΑ που αφορούν μέτρα ρύθμισης οδικής
κυκλοφορίας σύμφωνα με τα άρθρα 52 και 52Α του
ν. 2696/1999, όπως τροποποιήθηκε και ισχύει».
19. Το υπ’ αρ. οικ.33278/394/08.06.2015 έγγραφο του
προϊσταμένου της Γενικής Διεύθυνσης Χωροταξικής
και Περιβαλλοντικής Πολιτικής της Αποκεντρωμένης
Διοίκησης Ηπείρου - Δυτικής Μακεδονίας «Οδηγίες για
τα απαιτούμενα δικαιολογητικά στοιχεία πληρότητας
φακέλου της διαδικασίας έγκρισης κυκλοφοριακών
ρυθμίσεων σύμφωνα με το άρθρο 52 παρ. 1 και 3 του
ν. 2696/1999 (Α’ 57) “Κύρωση του Κώδικα Οδικής Κυκλοφορίας”, όπως αντικαταστάθηκε με την παρ. 9 του
άρθρου 48 του ν. 4313/2014 (Α’ 261)».
20. Το υπό στοιχεία ΔΟΥ/277/Φ.252/26.03.2018 έγγραφο του Υπουργείου Υποδομών και Μεταφορών «Μέτρα
ρύθμισης κυκλοφορίας (Κώδικας Οδικής Κυκλοφορίας
ν. 2629/1999 όπως έχει τροποποιηθεί και ισχύει)».
21. Το υπό στοιχεία ΔΟΥ-οικ./2696/Φ.252/18.05.2018
έγγραφο του Υπουργείου Υποδομών και Μεταφορών
«Μέτρα ρύθμισης κυκλοφορίας (Κώδικας Οδικής Κυκλοφορίας ν. 2629/1999 όπως έχει τροποποιηθεί και ισχύει)».
22. Την υπ’ αρ. 34019/25.05.2022 (Υ.Ο.Δ.Δ. 435) απόφαση του Υπουργού Εσωτερικών για τον ορισμό του Δημη-
τρίου Γαζή του Ευαγγέλου, Αναπληρωτή Προϊσταμένου
της Γενικής Διεύθυνσης Χωροταξικής Περιβαλλοντικής
και Αγροτικής Πολιτικής ως ασκούντα καθήκοντα Συντονιστή Αποκεντρωμένης Διοίκησης Ηπείρου - Δυτικής
Μακεδονίας από 10.05.2022 και μέχρι το διορισμό του
Συντονιστή της Αποκεντρωμένης Διοίκησης Ηπείρου Δυτικής Μακεδονίας σύμφωνα με τα άρθρα 28 και 28Α
του ν. 4325/2015 (Α’ 47).
23. Την υπ’ αρ. 86779/19.12.2022 (Υ.Ο.Δ.Δ. 1183) απόφαση του Υπουργού Εσωτερικών με την οποία διορί-
στηκε μετακλητός Γραμματέας της Αποκεντρωμένης
Διοίκησης Ηπείρου - Δυτικής Μακεδονίας ο Σεραφείμ
Λιάπης του Γεωργίου.
24. Την υπ’ αρ. 12943/15.03.2023 απόφαση του Γραμματέα Αποκεντρωμένης Διοίκησης Ηπείρου - Δυτικής
Μακεδονίας «Μεταβίβαση αρμοδιοτήτων και παροχή
εξουσιοδότησης υπογραφής διοικητικών πράξεων
και εγγράφων “Με εντολή Γραμματέα Αποκεντρωμένης Διοίκησης Ηπείρου - Δυτικής Μακεδονίας” στον
Προϊστάμενο Γενικής Διεύθυνσης Χωροταξικής, Περιβαλλοντικής και Αγροτικής Πολιτικής και στους Προϊ-
στάμενους των Υπηρεσιών της Γενικής Διεύθυνσης της
Χωροταξικής, Περιβαλλοντικής και Αγροτικής Πολιτικής
της Αποκεντρωμένης Διοίκησης Ηπείρου - Δυτικής Μακεδονίας».
25. Το υπ’ αρ. 611/31.01.2025 (αρ. πρωτ. ΠΕΧΩΣ Δυτ.
Μακεδονίας: 5473/05.02.2025) έγγραφο του Δήμου Σερβίων με συνημμένο φάκελο για την έγκριση μέτρων ρύθ-
μισης οδικής κυκλοφορίας στα πλαίσια εκτέλεσης του
έργου του θέματος.
26. Το υπ’ αρ. οικ. 7577/18.02.2025 έγγραφο της Διεύθυνση Περιβάλλοντος και Χωρικού Σχεδιασμού Δυ-
τικής Μακεδονίας  για προσκόμιση συμπληρωματικών
στοιχείων.
27. Το υπ’ αρ. 1355/18.03.2025 (αρ. πρωτ. ΠΕΧΩΣ Δυτ.
Μακεδονίας: 12119/18.03.2025) έγγραφο του Δήμου
Σερβίων με συμπληρωματικά στοιχεία.
28. Την υπ’ αρ. 1/2025 ομόφωνη απόφαση του Δημοτικού Συμβουλίου Σερβίων αναφορικά με την λήψη προ-
σωρινών μέτρων ρύθμισης οδικής κυκλοφορίας κατά τη
διάρκεια εκτέλεσης εργασιών των έργων του θέματος.
29. Το γεγονός ότι δεν προκαλείται δαπάνη σε βάρος
του κρατικού προϋπολογισμού.
30. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
και επειδή από τη συνημμένη κυκλοφοριακή μελέτη
και τα στοιχεία του φακέλου προκύπτει ότι:
i) Τα προτεινόμενα μέτρα ρύθμισης οδικής κυκλοφορίας:
• Προτείνονται βάσει της υπό στοιχεία ΔΜΕΟ/Ο/613/
2011 υπουργικής απόφασης «Έγκριση Προδιαγραφών και
οδηγιών σήμανσης εκτελούμενων έργων (ΟΜΟΕ-ΣΕΕΟ)»
(Β’ 905) λαμβάνοντας ιδιαίτερα υπόψη τον χαρακτήρα
των οδών, τα γεωμετρικά χαρακτηριστικά τους, τη φύση
και τη χρονική διάρκεια των εργασιών που πρόκειται να
εκτελεστούν και γενικότερα τις αρχές και τους κανόνες
που ισχύουν για τη μελέτη και τη λειτουργία της οδού,
• επιβάλλονται σε όλη τη διάρκεια εκτέλεσης των εργασιών του έργου του θέματος για λόγους ασφάλειας
σύμφωνα με τον Κ.Ο.Κ.,
• απαιτούνται προκειμένου να εκτελεστούν οι εργασίες
του έργου του θέματος σύμφωνα με την εγκεκριμένη
μελέτη,
• απαιτούνται προκειμένου να εγκριθεί σε επόμενο
στάδιο η μελέτη εφαρμογής της εργοταξιακής σήμανσης
από την Δ/νση Τεχνικών Υπηρεσιών του Δήμου Σερβίων,
• είναι τα περισσότερο ενδεδειγμένα προκειμένου το
έργο του θέματος να εκτελεστεί διασφαλίζοντας κατά
το δυνατό, σε συνδυασμό με την εργοταξιακή σήμανση
που θα εγκριθεί στη συνέχεια και θα εφαρμοστεί καθ’ όλη
τη χρονική διάρκεια εκτέλεσης του έργου, την συνέχιση
των αναγκαίων λειτουργιών της οδού (κίνηση οχημάτων,
πεζών, δικυκλιστών, μέσων μαζικής μεταφοράς, προσπέλαση ιδιοκτησιών, ΟΚΩ), την ασφάλεια των διερχομένων
οδηγών - οχημάτων καθώς και την ασφάλεια των εργαζομένων στο εργοτάξιο,
• επιτυγχάνουν την ισορροπία μεταξύ της αδιάλειπτης
κυκλοφοριακής ροής και του ανεμπόδιστου έργου τους
εργοταξίου.
ii) Από τα συγκεκριμένα τμήματα των υπό μελέτη οδών
δεν διέρχονται λεωφορειακές γραμμές.
iii) Οι παρακάμψεις της κυκλοφορίας προτείνεται να γίνουν από παρακείμενες δημοτικές οδούς οι οποίες έχουν
επαρκές πλάτος, μπορούν να παραλάβουν με ασφάλεια
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2054/30.04.2025
τον κυκλοφοριακό φόρτο και η εργοταξιακή σήμανση
που θα εφαρμοστεί σε όλες τις φάσεις του έργου θα είναι κατατοπιστική, έγκαιρη και ευκρινής τόσο για την
καθοδήγηση των οδηγών στις διαδρομές παράκαμψης
όσο και το για το σύνολο των ρυθμίσεων.
iv) Η πρόσβαση στις αποκλεισμένες οδούς από οχήματα επείγουσας ανάγκης θα είναι σε κάθε φάση εκτέλεσης
του έργου εφικτή.
v) Οι προτεινόμενες κυκλοφοριακές ρυθμίσεις θα
υποστηρίζουν και τις ανάγκες των Ατόμων με Αναπηρία (ΑΜΕΑ) σύμφωνα με τις ισχύουσες προδιαγραφές.
vi) Όλες οι οδοί διαθέτουν πεζοδρόμια για την κίνηση
των πεζών.
vii) Για την διασφάλιση της εξυπηρέτησης των κατοικιών και των επαγγελματικών χώρων που βρίσκονται
εντός της ζώνης των εργασιών καθώς και στις οδούς
που συμβάλλουν στα αποκλεισμένα τμήματα θα ληφθεί
σε όλες τις φάσεις των εργασιών κατάλληλη μέριμνα και
θα τοποθετηθούν κινητές πεζογέφυρες όπου απαιτείται.
viii) Το σύνολο των εργασιών σε κάθε Φάση του έργου
θα ολοκληρώνεται προτού γίνει η μετάβαση σε καινούρια περιοχή εργασιών, αποφασίζουμε:
Την έγκριση της υπ’ αρ. 1/2025 απόφασης του Δημοτικού Συμβουλίου Σερβίων σύμφωνα με την παρ. 1 του άρ-
θρου 52 του Κ.Ο.Κ. αναφορικά με την λήψη προσωρινών
μέτρων ρύθμισης οδικής κυκλοφορίας επί δημοτικών
οδών της πόλης των Σερβίων κατά τη διάρκεια εκτέλεσης εργασιών του έργου «Αντικατάσταση οδοστρώ-
ματος των οδών 117 Εθνομαρτύρων και Κωνσταντίνου
Κάρπου στα Σέρβια», σύμφωνα με την κυκλοφοριακή
μελέτη και τα συνημμένα σχέδια και συγκεκριμένα:
1. Οδός 117 Εθνομαρτύρων (αρ. σχεδίων Τ-1, T-2)
πίνακας 1
Α/Α
Τμήμα οδού/
πλάτος
οδοστρώματος/
λωρίδες
κυκλοφορίας
Είδος εργασίας
Προτεινόμενο
μέτρο
Εκτιμώμενη
διάρκεια
εργασιών
1.
Μεταξύ των οδών
Α. Παπανδρέου και
Φλέμινγκ/
3,80μ. μονής
κατεύθυνσης/
1 λωρίδα
κυκλοφορίας
(φάση Δ.1.1)
Εργασίες
αποξήλωσης
υφιστάμενων
κυβολίθων εξομάλυνση
τελικής
επιφάνειας
Αποκλεισμός
πρόσβασης και
παράκαμψη μέσω
των παρακείμενων
οδών Παπανδρέου,
Καρατάσου,
Αγ. Γεωργίου
ή μέσω των
Παπανδρέου,
Κάρπου, Λασσάνη.
3 ημέρες
2.
Μεταξύ των οδών
Α. Φλέμινγκ και
Μακεδονομάχων/
3,80μ. μονής
κατεύθυνσης/
1 λωρίδα
κυκλοφορίας
(φάση Δ.1.2)
Αποκλεισμός
πρόσβασης και
παράκαμψη μέσω
των παρακείμενων
οδών Παπανδρέου,
Καρατάσου,
Αγ. Γεωργίου
ή μέσω των
Παπανδρέου, 117
Εθνομαρτύρων,
Φλέμινγκ, Κάρπου.
2 ημέρες
3.
Μεταξύ των οδών
Α. Παπανδρέου και
Μακεδονομάχων/
3,80μ. μονής
κατεύθυνσης/
1 λωρίδα
κυκλοφορίας
(φάση Δ.3.1)
Εργασίες
ασφαλτόστρωσης
Αποκλεισμός
πρόσβασης και
παράκαμψη μέσω
των παρακείμενων
οδών Παπανδρέου,
Καρατάσου, και
Αγ. Γεωργίου.
1 ημέρα
Κατά τη διάρκεια της φάσης Δ.1.1. (α/α 1 του παραπάνω πίνακα) θα εφαρμοστεί προσωρινή αλλαγή κατεύθυν-
σης της οδού Λασσάνη ενώ κατά τη διάρκεια της φάσης
Δ.1.2. (α/α 2 του παραπάνω πίνακα) θα εφαρμοστεί προσωρινή αλλαγή κατεύθυνσης της οδού Φλέμινγκ.
2. Οδός Κων/νου Κάρπου (αρ. σχεδίων Τ-3, T-4)
πίνακας 2
Α/Α
Τμήμα οδού/
πλάτος
οδοστρώματος/
λωρίδες
κυκλοφορίας
Είδος εργασίας
Προτεινόμενο
μέτρο
Εκτιμώμενη
διάρκεια
εργασιών
1.
Μεταξύ των οδών
Α. Παπανδρέου και
Βαλαωρίτου/
3,80μ. μονής
κατεύθυνσης/
1 λωρίδα
κυκλοφορίας
(φάση Δ.2.1)
Εργασίες
αποξήλωσης
υφιστάμενων
κυβολίθων εξομάλυνση
τελικής
επιφάνειας
Αποκλεισμός
πρόσβασης και
παράκαμψη μέσω
των παρακείμενων
οδών Κάρπου,
Βαλαωρίτου και
Μακρυγιάννη.
3 ημέρες
2.
Μεταξύ των οδών
Βαλαωρίτου και
Μακεδονομάχων/
3,80μ. μονής
κατεύθυνσης/
1 λωρίδα
κυκλοφορίας
(φάση Δ.2.2)
Αποκλεισμός
πρόσβασης και
παράκαμψη μέσω
των παρακείμενων
οδών
Μακεδονομάχων,
Αγ. Κυριακής,
Κοεμτζοπούλου,
Μ. Αλεξάνδρου,
Σπετσών,
Βαλαωρίτου,
Μακρυγιάννη και
Βιτσίου.
3 ημέρες
3.
Μεταξύ των οδών
Α. Παπανδρέου και
Μακεδονομάχων/
3,80μ. μονής
κατεύθυνσης/
1 λωρίδα
κυκλοφορίας
(φάση Δ.3.2)
Εργασίες
ασφαλτόστρωσης
Αποκλεισμός
πρόσβασης και
παράκαμψη μέσω
των παρακείμενων
οδών
Μακεδονομάχων,
Αγ. Κυριακής,
Κοεμτζοπούλου,
Μ. Αλεξάνδρου,
Σπετσών,
Βαλαωρίτου και
Μακρυγιάννη.
1 ημέρα
Η εν λόγω έγκριση χορηγείται με τις παρακάτω προϋποθέσεις:
1) Η επιβλέπουσα το έργο Υπηρεσία του Δήμου Σερβίων θα προβεί στην έγκριση της μελέτης εφαρμογής
εργοταξιακής σήμανσης για την εκτέλεση του έργου του
θέματος, στην οποία θα λαμβάνονται ιδιαίτερα υπόψη
μεταξύ άλλων οι δεσμεύσεις που αφορούν στο μέγιστο
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2054/30.04.2025
μήκος της εργοταξιακής ζώνης για τις περιπτώσεις όπου
αυτό επιβάλλεται, τα ελάχιστα πλάτη των λωρίδων κίνησης
οχημάτων, τα μέγιστα όρια ταχύτητας και το απαραίτητο
πλάτος μεταξύ του χώρου των εκτελούμενων έργων και
του οδοστρώματος κυκλοφορίας για την ασφαλή διέλευση των εργαζομένων όπως αυτά προβλέπονται στην υπό
στοιχεία ΔΜΕΟ/Ο/613/2011 υπουργική απόφαση «Έγκριση Προδιαγραφών και οδηγιών σήμανσης εκτελούμενων
έργων (ΟΜΟΕ-ΣΕΕΟ)» (Β’ 905) (Τεύχος 7, Παράρτημα Γ)
καθώς και οι υποχρεώσεις και τα μέτρα για την ασφαλή
διέλευση των πεζών κατά την εκτέλεση εργασιών σε κοινόχρηστους χώρους πόλεων και οικισμών που προορίζονται
για την κυκλοφορία πεζών σύμφωνα με την υπ’ αρ. 6952/
2011 (Β 420) υπουργική απόφαση.
2) Η επιβλέπουσα το έργο Υπηρεσία καθώς και ο ανάδοχος του έργου οφείλουν:
α) Σε όλη τη διάρκεια των εργασιών να τηρούν πλήρως
τα μέτρα ρύθμισης της οδικής κυκλοφορίας που εγκρίνονται με την παρούσα Απόφαση και να τοποθετήσουν
και να συντηρούν τις απαιτούμενες προειδοποιητικές και
πληροφοριακές πινακίδες σήμανσης μεγάλου μεγέθους,
φανούς, αντανακλαστικά προστατευτικά πλαίσια κ.λπ.,
καθώς και όλων των λοιπών αναγκαίων παρεμβάσεων
που θα οριστούν στην εγκριθείσα μελέτη εφαρμογής της
εργοταξιακής σήμανσης του έργου σύμφωνα με την ισχύουσα Νομοθεσία, τον Κ.Ο.Κ., την «Τεχνική Προδιαγραφή
σήμανσης εκτελούμενων οδικών έργων εντός και εκτός
κατοικημένων περιοχών ως ελάχιστα όρια» (Β 946/2003)
και των «Προδιαγραφών και Οδηγιών Σήμανσης Εκτελούμενων Έργων» (Β’ 905/2011).
β) Σε περίπτωση που προκύψει λόγω ιδιαίτερων συνθηκών ή λόγω αδυναμίας τήρησης των ρυθμίσεων ανάγκη
τροποποίησης των μέτρων ρύθμισης της οδικής κυκλοφορίας που εγκρίνονται με την παρούσα, να προβούν άμεσα
στο αίτημα τροποποίησής της.
γ) Να ενημερώσουν έγκαιρα το οικείο Τμήμα Τροχαίας
για το χρόνο έναρξης και λήξης των εργασιών και να μεριμνήσουν για την έγκαιρη ενημέρωση του κοινού από τα ρα-
διοτηλεοπτικά μέσα και τον Τύπο για τα εκτελούμενα έργα.
δ) Να αποκαταστήσουν αμέσως τυχόν φθορές στην
υπάρχουσα, οριζόντια και κατακόρυφη σήμανση ή οπουδήποτε αλλού.
ε) Να λάβουν ειδική μέριμνα ώστε οι παρόδιοι ιδιοκτήτες να έχουν πρόσβαση στις ιδιοκτησίες τους καθώς και
για την απρόσκοπτη εξυπηρέτηση των παρόδιων δραστηριοτήτων (ανεφοδιασμός καταστημάτων).
στ) Να μεριμνήσουν για την πιστή τήρηση των επί μέρους εκτιμώμενων χρονικών διαστημάτων εφαρμογής των
μέτρων όπως αυτά αναφέρονται στους παραπάνω πίνακες.
3) Η πρόσβαση σε όλες τις οδούς από οχήματα επείγουσας ανάγκης θα είναι σε κάθε φάση εκτέλεσης του
έργου εφικτή.
4) Οι προτεινόμενες κυκλοφοριακές ρυθμίσεις πρέπει να υποστηρίζουν και τις ανάγκες των Ατόμων
με Αναπηρία (ΑΜΕΑ) πληρώντας τις απαιτήσεις της
υπ’ αρ. 52907/2009 υπουργικής απόφασης «Ειδικές ρυθμίσεις για την εξυπηρέτηση των ΑΜΕΑ σε κοινόχρηστους
χώρους των οικισμών που προορίζονται για την κυκλοφορία των πεζών» (Β’ 2621).
5) Θα πρέπει να ληφθεί μέριμνα για την ασφαλή κίνηση
των πεζών με την χρήση όπου απαιτείται κινητών γεφυρωμάτων με ικριώματα και τη δημιουργία ασφαλούς ζώνης
διέλευσης των πεζών με χρήση κώνων, κιγκλιδωμάτων
κ.λπ. και κατάλληλη διαμόρφωση διαβάσεων με οριζόντια
σήμανση.
6) Τα μέτρα που λαμβάνονται με την παρούσα απόφαση
να ισχύουν από την τοποθέτηση των οικείων πινακίδων
σήμανσης, των σηματοδοτών ή των διαγραμμίσεων στο
οδόστρωμα, εκτός αν κατά το χρόνο ισχύος των μέτρων
αυτών η κυκλοφορία ρυθμίζεται από στελέχη της αρμόδιας Αστυνομικής Αρχής.
7) Μόνιμη υφιστάμενη σήμανση η οποία έρχεται σε σύγκρουση με αυτήν που προτείνεται θα πρέπει να απομα-
κρυνθεί ή να καλυφθεί ώστε να αποφεύγεται η σύγχυση
των χρηστών του οδικού δικτύου κάτω από οποιεσδήποτε
συνθήκες (ημέρα-νύχτα).
8) Μετά το πέρας των εργασιών (ολοκλήρωση του έργου) οι εργοταξιακές πινακίδες και άλλα μέσα εργοτα-
ξιακής σήμανσης δεν επιτρέπεται να παραμένουν στην
περιοχή. Η αφαίρεση της εργοταξιακής σήμανσης και
ασφάλισης θα πρέπει να εκτελεστεί σε ώρες μειωμένου
κυκλοφοριακού φόρτου, επαναφέροντας την πρότερα
σήμανση του οδικού δικτύου της περιοχής.
9) Όπου απαιτείται, να εφαρμοστεί περιορισμός στάσης
και στάθμευσης ώστε να εξασφαλίζεται το ελάχιστο πλάτος κυκλοφορίας (τουλάχιστον 2,75μ.) ανά κατεύθυνση.
Η Διεύθυνση Αστυνομίας Κοζάνης καθώς και η Διεύθυνση Τροχαίας Κοζάνης προς τις οποίες αποστέλλεται
η παρούσα Απόφαση, παρακαλούνται για τις δικές τους
ενέργειες σε θέματα αρμοδιότητας τους ώστε να εξασφαλίζεται η ασφαλής και ομαλή διεξαγωγή της κυκλοφορίας
με την συνεχή παρακολούθηση των εργασιών και παρουσία τροχονόμων στην περιοχή των έργων.
Η παρούσα απόφαση έχει εφαρμογή μετά την δημοσίευσή της στην Εφημερίδα της Κυβερνήσεως καθώς μετά
και την έγκριση της μελέτης εφαρμογής εργοταξιακής
σήμανσης από την επιβλέπουσα το έργο υπηρεσία του
Δήμου Σερβίων για χρονικό διάστημα τριών (3) μηνών
εντός του οποίου θα εκτελεστούν οι εργασίες σύμφωνα
με τα επιμέρους αναφερόμενα χρονικά διαστήματα των
παραπάνω πινάκων. Για τυχόν μικρές μεταβολές στο χρονικό διάστημα εκτέλεσης των προαναφερόμενων εργασιών
δεν απαιτείται τροποποίηση της παρούσας απόφασης.
Το ΚΤΕΛ Ν. Κοζάνης στο οποίο κοινοποιείται η παρούσα
απόφαση παρακαλείται για τις δικές του ενέργειες.
Με την παρούσα απόφαση δεν νομιμοποιούνται τυχόν
παράνομες ενέργειες ούτε υποκαθίστανται άλλες αδειοδοτήσεις και εγκρίσεις που τυχόν απαιτούνται για την
υλοποίηση των εν λόγω παρεμβάσεων.
Η παρούσα απόφαση δεν αποτελεί άδεια τομής ή εκσκαφής οδοστρώματος, η οποία χορηγείται από την αρμό-
δια για την συντήρηση της οδού Υπηρεσία και θεωρείται
πριν από την έναρξη των εργασιών από την Αστυνομική
Αρχή, σύμφωνα με την παρ. 3 του άρθρου 47 του Κ.Ο.Κ.
Κατά της παρούσας απόφασης επιτρέπεται, σύμφωνα με το τελευταίο εδάφιο της παρ. 2 του άρθρου 1 του
ν. 2503/1997, προσφυγή στον Υπουργό Υποδομών και
Μεταφορών μέσα σε αποκλειστική προθεσμία τριάντα
(30) ημερών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2054/30.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2054/30.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2054/30.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2054/30.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2054/30.04.2025
Η απόφαση αυτή να δημοσιευθεί στην Εφημερίδα της Κυβερνήσεως.
Κοζάνη, 16 Απριλίου 2025
Με εντολή Γραμματέα
Αποκεντρωμένης Διοίκησης
Ο Αναπληρωτής Προϊστάμενος
Γενικής Διεύθυνσης Χωροταξικής
Περιβαλλοντικής και Αγροτικής Πολιτικής
ΔΗΜΗΤΡΙΟΣ ΓΑΖΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2054/30.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250202054.pdf | Tokens: 21503]